stanford-oval/wikipedia huggingface dataset:
แคสเซิลบราโว

| แคสเซิลบราโว |
| --- | --- |
เมฆรูปเห็ดจากการระเบิดของแคสเซิลบราโว
ข้อมูลการทดลอง
ประเทศ: สหรัฐอเมริกา
โครงการ: ปฏิบัติการแคสเซิล
บริเวณทดสอบ: บิกีนีอะทอลล์, หมู่เกาะมาร์แชลล์
วันที่ทดสอบ: 1 มีนาคม 1954
รูปแบบ: ระเบิดเหนือพื้นดิน
แรงระเบิด: 15 เมกะตันทีเอ็นที
ชนิดระเบิด: ระเบิดเทอร์โมนิวเคลียร์
แคสเซิลบราโว (อังกฤษ: Castle Bravo) เป็นสมญานามของระเบิดอาวุธเทอร์โมนิวเคลียร์หรือระเบิดไฮโดรเจนแบบเชื้อเพลิงแห้งลูกแรกของสหรัฐอเมริกา ระเบิดเมื่อวันที่ 1 มีนาคม 1954 ณ บิกีนีอะทอลล์, หมู่เกาะมาร์แชลล์ เป็นการทดลองการระเบิดครั้งแรกในปฏิบัติการแคสเซิล แคสเซิลบราโว ยังเป็นระเบิดนิวเคลียร์ที่ทรงอานุภาพที่สุดเท่าที่สหรัฐอเมริกาเคยใช้งาน โดยมีแรงระเบิดเทียบเท่ากับระเบิดทีเอ็นที 15 เมกะตัน (มีขนาดเพียงหนึ่งในสามของระเบิดนิวเคลียร์ที่ใหญ่ที่สุดเท่าที่เคยมีการระเบิดมา) เกินจากที่คาดไว้ที่ 4 ถึง 6 เมกะตันอย่างมาก ทำให้เกิดการปนเปื้อนจากกัมมันตภาพตรังสีรุนแรงที่สุดเท่าที่สหรัฐอเมริกาเคยก่อ
แคสเซิลบราโว (Castle Bravo) เป็นชื่อรหัสที่กำหนดให้สำหรับการทดสอบระเบิดไฮโดรเจนเทอร์โมนิวเคลียร์นิวเคลียร์ ที่ใช้เชื้อเพลิงแห้งเป็นครั้งแรก การทดสอบได้ดำเนินการในวันที่ 1 มีนาคม 1954 ที่เกาะปะการังบิกินี หมู่เกาะมาร์แชลล์ เมื่ออาวุธถูกจุดระเบิดและการระเบิดเกิดขึ้น ทำให้เกิดเป็นปากปล่องภูเขาไฟ เส้นผ่าศูนย์กลาง 6,500 ฟุต (2,000 เมตร) ลึก 250 ฟุต (75 เมตร) แคสเซิลบราโวเป็นอุปกรณ์ที่มีประสิทธิภาพมากที่สุด กว่าที่เคยถูกจุดระเบิดมาโดยสหรัฐอเมริกา โดยมีพลังงานได้ออกมาถึง 15 เมกะตัน ซึ่งมากเกินกว่าระดับพลังงานที่คาดหวังไว้คือ 4-6 เมกะตัน ในส่วนนี้เป็นผลมาจากการคำนวณที่ผิดพลาด อันนำไปสู่การเกิดอุบัติเหตุอันรุนแรงทางด้านการปนเปื้อนทางรังสี ยิ่งกว่าครั้งใดที่สหรัฐอเมริกาเคยทำให้เกิดขึ้น โดยถ้าคิดในแง่ของความเทียบเท่ากับลูกระเบิดทีเอ็นทีเป็นตันแล้ว แคสเซิลบราโวมีพลังงานที่มากกว่าประมาณ 1,200 เท่าของลูกระเบิดอะตอมที่ทิ้งในฮิโรชิมาและนางาซากิ ในช่วงสงครามโลกครั้งที่ 2 ยิ่งไปกว่านั้น เมฆของรังสีทำให้เกิดการปนเปื้อนปกคลุมพื้นที่มากกว่า 7 พันตารางไมล์รอบ ๆ มหาสมุทรแปซิฟิก รวมทั้งหมู่เกาะเล็ก ๆ เช่น Rongerik และ Rongelap และ Utirik ผู้คนบนเกาะต้องถูกอพยพออก แต่ในลูกหลานในรุ่นต่อมาได้รับผลกระทบ ชาวบ้านท้องถิ่นได้รับความทรมานจากความไม่สมบูรณ์ทางร่างกายตั้งแต่เกิด เรือประมงของญี่ปุ่นชื่อ Daigo Fukuryu Maru ได้รับการสัมผัสปนเปื้อนฝุ่นกัมมันตรังสี เป็นสาเหตุให้ลูกเรือทั้งหมดเกิดการเจ็บป่วยมีผู้เสียชีวิตไปหนึ่งราย ปลา น้ำ พื้นดิน เกิดการปนเปื้อนทางกัมมันตรังสีอย่างรุนแรง ทำให้แคสเซิลบราโวเป็นหนึ่งในอุบัติเหตุทางนิวเคลียร์ที่เลวร้ายที่สุด
การระเบิด

แคสเซิลบราโว ถูกจุดระเบิดเกิดขึ้นเมื่อเวลา 6:45 ของวันที่ 1 มีนาคม 1954 ตามเวลาท้องถิ่น (18:45 ของวันที่ 28 กุมภาพันธ์ GMT)
เมื่อเกิดระเบิด แคสเซิลบราโว ได้ก่อให้เกิดลูกไฟขนาดใหญ่เกือบ 7 กิโลเมตร ซึ่งสามารถมองเห็นได้จาก ควาจาเลียนอะทอลล์ (Kwajalein Atoll) ซึ่งอยู่ห่างออกไปไกลถึง 400 กิโลเมตร และเมื่อผ่านไปเพียงหนึ่งนาทีเมฆรูปเห็ดก็มีความสูงถึง 14 กิโลเมตร และมีเส้นผ่านศูนย์กลางถึง 11 กิโลเมตร และในสิบนาทีหลังจากการระเบิดเมฆรูปเห็นก็ขยายตัวไปสูงถึง 40 กิโลเมตร และกว้างถึง 100 กิโลเมตร นั่นคือขยายตัวในอัตรา 100 เมตรต่อวินาที (360 กิโลเมตร/ชั่วโมง) หลังการระเบิดได้ทิ้งร่องรอยคล้ายปล่องภูเขาไฟขนาดเส้นผ่านศูนย์กลาง 2 กิโลเมตร และลึก 76 เมตร เมฆเจือปนกัมมันตภาพรังสีได้กระจายเป็นวงกว้างกว่า 11,000 ตารางกิโลเมตร เหนือมหาสมุทรแปซิฟิกซึ่งรวมทั้งเกาะเล็ก ๆ ในบริเวณใกล้เคียงเช่น รอนเกริคอะทอลล์ (Rongerik Atoll), รอนเกแลปอะทอลล์ (Rongelap Atoll) และ อูทิริคอะทอลล์ (Utirik Atoll)
นอกจากนี้ หากวัดในเชิงของแรงระเบิดเปรียบเทียบกับระเบิดเทียบกับทีเอ็นที ด้วยขนาด 15 เมกะตันของ แคสเซิลบราโว จะทรงอานุภาพกว่าระเบิดที่ทิ้งที่เมืองฮิโระชิมะระหว่างช่วงท้ายสงครามโลกครั้งที่สองกว่าพันเท่า แต่ระเบิดที่ทรงอานุภาพที่สุดเท่าที่ได้เกิดระเบิดขึ้นบนโลกนั้นระเบิดหลังจากแคสเซิลบราโวไปเจ็ดปีครึ่ง นั่นคือระเบิดซาร์บอมบาของสหภาพโซเวียตด้วยแรงระเบิดถึง 50 เมกะตัน การระเบิดของแคสเซิลบราโว จึงเป็นการระเบิดรุนแรงที่สุดลำดับที่ 5 จากการระเบิดของอาวุธนิวเคลียร์ทั้งหมดในประวัติศาสตร์
เมฆรูปเห็ดของแคสเซิลบราโว
อิมางาวายากิ

| --- | --- |
อิมางาวายากิ
ชื่ออื่น: โอบันยากิ (大判焼き), โอยากิ (おやき)
ประเภท: ขนม
แหล่งกำเนิด:  ญี่ปุ่น
คิดค้น: ยุคเอโดะ
ส่วนผสมหลัก: แป้งสาลี, ถั่วแดงกวน
จานอื่นที่คล้ายกัน: ไทยากิ, คูควาปัง
 ตำราอาหาร: อิมางาวายากิ   สื่อ: อิมางาวายากิ
อิมางาวายากิที่ฮังกิวในสถานีรถไฟซันโนมิยะเมืองโคเบะ
อิมางาวายากิ (ญี่ปุ่น: 今川焼き; โรมาจิ: imagawayaki) เป็นวางาชิประเภทหนึ่งที่ทำโดยการเติม ถั่วแดงกวน ลงในแป้งที่ทำจาก แป้งสาลีเป็นหลักแล้วอบในแม่พิมพ์อบโลหะ
มีการตั้งชื่อต่าง ๆ มากมายขึ้นอยู่กับภูมิภาคและร้านค้า มีชื่อที่แตกต่างกันอย่างน้อย 100 ชื่อสำหรับเรียกขนมชนิดนี้ นอกจากนี้ แม้จะอยู่ในภูมิภาคเดียวกัน ก็อาจใช้ชื่อที่แตกต่างกันไปตามยุคด้วย ในจังหวัดทางเหนือเช่น จังหวัดฮกไกโด จังหวัดอาโอโมริ จังหวัดอิวาเตะ เรียกอิมางาวายากิว่า "โอยากิ" อย่างไรก็ตาม เป็นคนละชนิดกันกับขนมโอยากิที่เป็นอาหารท้องถิ่นของจังหวัดนางาโนะ
อิมางาวายากิที่มีชื่อเสียงที่สุดคือไทยากิ ซึ่งขึ้นรูปเป็นรูปเหมือนปลาไท
ภาพรวม

แป้งอิมางาวายากิทำโดยการละลาย แป้งสาลี ไข่ไก่ น้ำตาล และ น้ำ แล้วเทลงในแม่พิมพ์อบทรงกลมเว้าที่ทำจากเหล็กหรือทองแดง เติมด้วยถั่วแดงกวน แล้วอบเป็นรูปทรงกระบอกเตี้ยหรือจานหนา ชื่อเรียกอาจแตกต่างกันไปตามรูปร่างที่แตกต่างกัน แม้ว่าจะอบโดยใช้วัตถุดิบที่คล้ายคลึงกันก็ตาม เป็นขนมหวานที่ชาวญี่ปุ่นคุ้นเคย มักขายไม่เพียงแต่ในร้านค้าประจำเท่านั้น แต่ยังขายตามร้านค้าแผงลอยกลางแจ้งในงานเทศกาลต่าง ๆ
นอกจากจำหน่ายแบบสดแล้วยังจำหน่ายเป็นอาหารแช่แข็งอีกด้วย
โรตารีสากล

| --- | --- |
คําขวัญ: Service Above Self
ก่อตั้ง: 1905; 120 ปีที่แล้ว (1905)
ผู้ก่อตั้ง: พอล พี. แฮร์ริส
ประเภท: Service club
สํานักงานใหญ่: เอแวนสตัน รัฐอิลลินอย สหรัฐ
ที่ตั้ง: ทั่วโลก (มากกว่า 200 ประเทศและดินแดน)
สมาชิก  : 1.4 ล้าน
ภาษาทางการ : อังกฤษ, ฝรั่งเศส, เยอรมัน, อิตาลี, ญี่ปุ่น, เกาหลี, โปรตุเกส และสเปน
ประธาน: Jennifer E. Jones (กรกฎาคม ค.ศ. 2022 – ปัจจุบัน)
บุคลากรหลัก: John Hewko (CEO & เลขาธิการทั่วไป)
Publication: The Rotarian
เว็บไซต์: www.rotary.org
แผนที่แสดงบริเวณที่มีโรตารีสากล
โรตารีสากล (อังกฤษ: Rotary International) เป็นองค์กรของนักธุรกิจและผู้นำด้านวิชาชีพจากทั่วโลก ผู้ซึ่งให้บริการเพื่อมนุษยชาติ สนับสนุนมาตรฐานจริยธรรมในทุกวิชาชีพ และช่วยส่งเสริมไมตรีจิตและสันติภาพในโลก ปัจจุบันมีสโมสรมากกว่า 46,000 แห่งทั่วโลก ซึ่งมีสมาชิก 1.4 ล้านคนที่มีชื่อว่าโรแทเรียน
เขตพื้นที่สโมสรโรตารีในประเทศไทย

สโมสรโรตารีในประเทศไทย  ได้แบ่งการปกครองออกเป็น  4  ภาค  ตามพื้นที่ภูมิภาคต่างๆ  ได้แก่
โรตารีภาค  3330 โรตารีสากล  ครอบคลุม พื้นที่ ภาคใต้  ภาคตะวันตก
โรตารีภาค  3340 โรตารีสากล  ครอบคลุม พื้นที่ ภาคตะวันออก  ภาคตะวันออกเฉียงเหนือ  และ  ประเทศลาว
โรตารีภาค  3350 โรตารีสากล  ครอบคลุม พื้นที่ ภาคกลาง  และประเทศกัมพูชา
โรตารีภาค  3360 โรตารีสากล  ครอบคลุม พื้นที่ ภาคเหนือ
บุคคลที่มีชื่อเสียงที่เป็นสมาชิกสโมสรโรตารี

พระเจ้าบรมวงศ์เธอ กรมพระกำแพงเพชรอัครโยธิน - พระบิดาแห่งโรตารีไทย, นายกก่อตั้งสโมสรโรตารีกรุงเทพ  , พระบิดาแห่งรถไฟไทยและการท่องเที่ยวไทย
พระยามโนปกรณ์นิติธาดา - สมาชิกก่อตั้งและอดีตนายกสโมสรโรตารีกรุงเทพ, นายกรัฐมนตรีคนแรกของประเทศไทย
พิชัย รัตตกุล - อดีตประธานโรตารีสากล , สมาชิกก่อตั้งสโมสรโรตารีธนบุรี, อดีตรองนายกรัฐมนตรี ประธานรัฐสภา ประธานสภาผู้แทนราษฎร รัฐมนตรี และอดีตหัวหน้าพรรคประชาธิปัตย์
นพ. สงวน คุณาพร - แพทย์เฉพาะทางด้านศัลยกรรมตกแต่ง-ผ่าตัดแปลงเพศมือหนึ่งของประเทศไทย และอดีตผู้ว่าการภาคโรตารี 3330
ภาณุ อุทัยรัตน์ - นายกก่อตั้งสโมสรโรตารีพรหมคีรี, ผู้แทนพิเศษของรัฐบาลในการแก้ไขปัญหาจังหวัดชายแดนภาคใต้, อดีตเลขาธิการ ศอ.บต.
ดร.ไกร ตั้งสง่า - อดีตผู้ว่าการภาค 3350, สมาชิกสโมสรโรตารีเจริญนคร, คณะกรรมการบริหารรถไฟฟ้ามหานคร
บิ๊ก ภุชิสสะ หรือ พิสิฏฐ์พล ศุภธนพัฒน์ ดารา นักแสดง/นักร้อง, สมาชิกสโมสรโรตารีสนามจันทร์ ภาค 3330
หนังสืออ่านเพิ่ม

Charles, Jeffrey A. (1993). Service Clubs in American Society: Rotary, Kiwanis, and Lions. University of Illinois Press. ISBN 978-0252020155.
Goff, Brendan M. (2008). The heartland abroad: The Rotary Club's mission of civic internationalism. ProQuest 304572560. Goff's 2008 doctoral dissertation, which departs from Charles's earlier work in its emphasis on the international aspects of Rotary International.
Lewis, Su Lin, "Rotary International's 'Acid Test': Multi-ethnic Associational Life in 1930s Southeast Asia," Journal of Global History, 7 (July 2012), 302–34.
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI 2  VIAF 2 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
อื่น ๆ:  SNAC  IdRef
เขตรักษาพันธุ์สัตว์ป่าแม่น้ำภาชี

| เขตรักษาพันธุ์สัตว์ป่าแม่น้ำภาชี |
| --- | --- |
ไอยูซีเอ็นประเภท 1ก (แหล่งสงวนธรรมชาติเข้มข้น)
ที่ตั้งเขตรักษาพันธุ์สัตว์ป่า แม่น้ำภาชีในประเทศไทย
ที่ตั้ง: อำเภอบ้านคาและอำเภอสวนผึ้ง จังหวัดราชบุรี  ไทย
พิกัด: 13°17′31.2″N 99°18′39.4″E﻿ / ﻿13.292000°N 99.310944°E﻿ / 13.292000; 99.310944
พื้นที่: 502.55 ตารางกิโลเมตร (314,092.96 ไร่)
จัดตั้ง: 2 สิงหาคม 2521
หน่วยราชการ: กรมอุทยานแห่งชาติ สัตว์ป่า และพันธุ์พืช
| เขตรักษาพันธุ์สัตว์ป่าแม่น้ำภาชี * |
| --- | --- |
  แหล่งมรดกโลกโดยยูเนสโก
ประเทศ:  ไทย
ภูมิภาค **: เอเชียและแปซิฟิก
ส่วนหนึ่งของ: กลุ่มป่าแก่งกระจาน
ประเภท: มรดกทางธรรมชาติ
เกณฑ์พิจารณา: (x)
อ้างอิง: 1461
ประวัติการขึ้นทะเบียน
ขึ้นทะเบียน: 2564 (คณะกรรมการสมัยที่ 44)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
เขตรักษาพันธุ์สัตว์ป่าแม่น้ำภาชี มีเนื้อที่ทั้งหมด 489.31 ตารางกิโลเมตร หรือประมาณ 305,820 ไร่ ครอบคลุมพื้นที่ตำบลบ้านบึง ตำบลบ้านคา อำเภอบ้านคา และตำบลท่าเคย ตำบลสวนผึ้ง ตำบลตะนาวศรี อำเภอสวนผึ้ง จังหวัดราชบุรี และยังเป็นส่วนหนึ่งของกลุ่มป่าแก่งกระจานซึ่งได้รับการขึ้นทะเบียนเป็นแหล่งมรดกโลกจากยูเนสโกเมื่อวันที่ 26 กรกฎาคม พ.ศ. 2564 อีกด้วย
สภาพภูมิประเทศ

ภูมิประเทศประกอบไปด้วยภูเขาสูงสลับซับซ้อนมียอดเขาที่สูงที่สุดคือ เขาพุน้ำร้อน สูงประมาณ 1,062 เมตร รองลงมาคือยอดเขาใหญ่ สูงประมาณ 1,055 เมตร เขาจมูก สูงประมาณ 955 เมตร มีพื้นที่ราบน้อยมาก ส่วนใหญ่เป็นที่ราบแคบ ๆ ตามลำห้วยใหญ่เป็นพื้นที่ป่าที่ยังคงความอุดมสมบูรณ์ และให้คุณค่าทางระบบนิเวศ เป็นแหล่งกำเนิดแม่น้ำภาชี มีห้วยต้องกินเจ้า ห้วยพุระกำ และห้วยจะเอว แม่น้ำภาชีทางด้านตะวันออกของพื้นที่ยังเป็นแหล่งกำเนิดห้วยน้ำพุร้อน ห้วยสวนพลู ห้วยจารุณีย์ ห้วยลำบัวทอง ห้วยน้ำใส ไหลลงห้วยท่าเคย ในท้องที่ตำบลบ้านบึง ตำบลบ้านคา ตำบลท่าเคย ไหลลงรวมแม่น้ำภาชีที่ตำบลสวนผึ้ง อำเภอสวนผึ้ง แล้วไหลลงสู่แม่น้ำแควน้อย ที่อำเภอด่านมะขามเตี้ย จังหวัดกาญจนบุรี รวมเป็นแม่น้ำแม่กลอง แล้วไหลย้อนมาผ่านตัวเมืองจังหวัดราชบุรีและจังหวัดสมุทรสงครามตามลำดับ
ทรัพยากรป่าไม้

ป่าเบญจพรรณ
ป่าเต็งรัง
ป่าดิบชื้น ตามหุบลำห้วย
ป่าดิบเขา ตามหุบลำห้วย
ทุ่งหญ้า
ทรัพยากรสัตว์ป่า

สัตว์เลี้ยงลูกด้วยนม มีทั้งสิ้น 21 วงศ์ 43 ชนิด เป็นสัตว์บกทั้งหมด ส่วนมากเป็นชนิดที่มีขนาดเล็ก และรองลงมาเป็นขนาดตัวปานกลาง สัตว์เลี้ยงลูกด้วยนมพวกค้างคาวมีจำนวนทั้งสิ้น 9 ชนิด รองลงมาคือกลุ่มแมวป่า และเสือ จำนวน 7 ชนิด เช่น สมเสร็จ เสือโคร่ง เสือดาว เก้งหม้อ กระทิง วัวแดง เลียงผา แมวลายหินอ่อน แมวป่า นกเงือก
ทรูซีรีส์

| --- | --- |

ประเทศ:  ไทย
พื้นที่แพร่ภาพ:  ไทย
คำขวัญ: Come home to us
แบบรายการ
ภาษา: ไทย ภาษาอังกฤษ
ระบบภาพ: 16:9 576i (SDTV) 16:9 1080i (HDTV)
ความเป็นเจ้าของ
เจ้าของ: บริษัท ทรู วิชั่นส์ กรุ๊ป จำกัด (บริษัทในเครือ ทรู คอร์ปอเรชั่น)
ประวัติ
เริ่มออกอากาศ: 17 เมษายน พ.ศ. 2532 (35 ปี)
ชื่อเดิม: IBC2 (17 เม.ย. 2532 - 31 ต.ค. 2540)   IBC Series (1 พ.ย. 2540 - 30 มิ.ย. 2541)   UBC Series (1 ก.ค. 2541 - 22 ม.ค. 2550)   True Series (23 ม.ค. 2550 - ปัจจุบัน)
ออกอากาศ

เคเบิลทีวี
ทรูวิชั่นส์: 240
ทีวีดาวเทียม
ทรูวิชั่นส์: 240
สื่อสตรีมมิง
ทรูไอดี: 240
 
ทรูซีรีส์ (อังกฤษ: True Series) เป็นช่องรายการจาก ทรูวิชั่นส์ ซึ่งเป็นช่องรายการภาพยนตร์ชุด ทั้งจากประเทศสหรัฐอเมริกา และอังกฤษ ทั้งภาพยนตร์ชุดที่ได้รับรางวัล Emmy และลูกโลกทองคำ ครบทุกประเภท ตลอดยี่สิบสี่ชั่วโมง โดยช่องรายการนี้มีทั้งคำบรรยายใต้ภาพ และเสียงภาษาไทย สามารถรับชมช่องรายการนี้ได้ผ่านทางทรูวิชั่นส์ ช่อง 240
และเมื่อวันที่ 1 พฤศจิกายน พ.ศ. 2564 ทรูซีรีส์ ได้พัฒนาระบบการออกอากาศเป็นระบบโทรทัศน์ความชัดสูง (High-definition television) อย่างเป็นทางการ โดยซีรีส์ที่ฉายเรื่องแรกในระบบ HD ของช่องคือ Unbreakable Kimmy Schmidt
รายละเอียดทั่วไป

ในอดีตเริ่มแรกออกอากาศช่องรายการนี้ภายใต้ชื่อ IBC2 ผ่านระบบ MMDS และจานรับสัญญาณดาวเทียม (DTH) ต่อมาในวันที่ 1 พฤศจิกายน พ.ศ. 2540 ได้เปลี่ยนชื่อช่องใหม่มาเป็น IBC Series เพื่อรองรับการออกอากาศผ่านจานรับสัญญาณดาวเทียมระบบดิจิตอล (DSTV) จนกระทั่งวันที่ 1 กรกฎาคม พ.ศ. 2541 เมื่อ IBC ควบรวมกิจการกับ UTV มาเป็น UBC ก็ได้เปลี่ยนชื่อช่องใหม่มาเป็น UBC Series และเมื่อเปลี่ยนชื่อมาเป็นทรูวิชั่นส์ ก็ได้เปลี่ยนชื่อช่องใหม่มาเป็น True Series จนถึงปัจจุบัน ช่องรายการนี้นำเสนอภาพยนตร์ชุดมากมาย โดยออกอากาศภาพยนตร์ชุดที่ส่วนใหญ่มีทั้งการบรรยายไทย และเสียงภาษาที่สามารถเลือกได้ทั้งพากย์ไทยและเสียง Soundtrack (ภายหลังออกอากาศเฉพาะเสียง Soundtrack และคำบรรยายไทยประกอบ จนกระทั่งปรับเปลี่ยนมาเป็นแบบพากย์ไทย-Soundtrack พร้อมสามารถเปิดใช้งานคำบรรยายไทย) ปัจจุบันออกอากาศภาพยนตร์ชุดในรูปแบบพากย์ไทยและเสียง Soundtrack โดยไม่มีคำบรรยายภาษาไทย
รายการต่างๆ ทาง True Series บางรายการอาจเป็นรายการที่ออกอากาศช้ากว่าอเมริกา หนึ่งปีหรือสองปี แต่ก็ไม่ได้เป็นเช่นนั้นเสมอไป เช่น รายการ How I Met Your Mother ออกอากาศหลังจากอเมริกาเพียงแค่ไม่กี่เดือน ทำให้สมาชิกของทรูวิชั่นส์ได้รับชมรายการที่ใหม่ แต่ True Series ยังออกอากาศรายการที่ซ้ำกับช่องรายการ Star World บ้าง แต่มีข้อได้เปรียบคือ รายการที่ออกอากาศทาง True Series ก่อนมักจะออกอากาศที่ Star World เช่นกัน ยกตัวอย่างเช่นรายการ How I Met Your Mother โดย True Series ได้ออกอากาศปีที่สองของรายการนี้จบไปแล้ว แต่ทางช่อง Star World ยังออกอากาศในปีแรกอยู่ แต่ถึงอย่างไรก็ตาม รายการบางรายการเป็นรายการที่ออกอากาศผ่านทาง Star World ที่เดียวเท่านั้น (รายการ Exclusive) จีงทำให้ True Series ไม่ออกอากาศรายการดังกล่าว
ปัจจุบัน ภาพยนตร์ชุดที่ออกอากาศทาง True Series ส่วนใหญ่จะเป็นภาพยนตร์ชุดที่ไม่มีหรือเคยมีในแพลทฟอร์มสตรีมมิ่งใดๆ ที่ให้บริการเนื้อหาในไทยด้วย เช่น ซีรีส์ของ Marvel อาทิ Daredevil, Jessica Jones, Luke Cage, Iron Fist ฯลฯ ซึ่งล้วนเคยเป็นภาพยนตร์ชุดออริจินอลเฉพาะแพลทฟอร์มวิดีโอสตรีมมิ่ง Netflix มาก่อน (มีภาพยนตร์ชุดบางเรื่องที่เป็นออริจินอล หรือออกอากาศในแพลทฟอร์มสตรีมมิ่ง-ช่องโทรทัศน์ที่ให้บริการเนื้อหาเฉพาะในประเทศสหรัฐอเมริกา-อังกฤษ แต่มิได้ให้บริการเนื้อหาในไทย เช่น Chapelwaite (เป็นซีรีส์ออริจินอลของสถานีโทรทัศน์ Epix สหรัฐอเมริกา (เป็นรายการ First & Exclusive ของช่อง)), Alex Rider (มีอยู่ใน Amazon Prime Video) ฯลฯ) แต่มีภาพยนตร์ชุดบางเรื่องที่ออกอากาศซ้ำกับแพลทฟอร์มวิดีโอสตรีมมิ่ง และมีให้บริการเนื้อหาในไทยด้วยในบางแพลทฟอร์ม เช่น Bitten (มีอยู่ใน Netflix)
นับตั้งแต่ปี พ.ศ. 2565 เป็นต้นมา มีการเผยแพร่รายการภาพยนตร์ชุดบางเรื่องที่ออกอากาศไปแล้วในช่องนี้ต่อผ่านแพลทฟอร์มออนไลน์ทรูไอดี ในรูปแบบของวิดีโอสตรีมมิ่ง (หมวดหมู่ TrueVisions NOW) อีกด้วย
แหล่งข้อมูลอื่น

เว็บไซต์ทรูวิชั่นส์ เก็บถาวร 2009-04-15 ที่ เวย์แบ็กแมชชีน
เขตภาษีเจริญ

| เขตภาษีเจริญ |
| --- | --- |
เขต
การถอดเสียงอักษรโรมัน
 • อักษรโรมัน: Khet Phasi Charoen
ชุมชนไม้วัดนิมมานรดี (ฝั่งซ้าย) และวัดนิมมานรดี (ฝั่งขวา) ริมคลองภาษีเจริญ
คำขวัญ: แห่พระธาตุวัดนางชี บารมีหลวงพ่อ วัดปากน้ำ ศิลปกรรมอารามมากมี ศาลขุนด่านเจ้าพ่อเสือเกื้อหนุนความดี ชมของดีที่... ภาษีเจริญ
แผนที่กรุงเทพมหานคร เน้นเขตภาษีเจริญ
พิกัด: 13°42′53″N 100°26′14″E﻿ / ﻿13.71472°N 100.43722°E﻿ / 13.71472; 100.43722
ประเทศ:  ไทย
เขตปกครองพิเศษ: กรุงเทพมหานคร
พื้นที่
 • ทั้งหมด: 17.834 ตร.กม. (6.886 ตร.ไมล์)
ประชากร (2566)
 • ทั้งหมด: 121,833 คน
 • ความหนาแน่น: 6,831.50 คน/ตร.กม. (17,693.5 คน/ตร.ไมล์)
รหัสไปรษณีย์: 10160
รหัสภูมิศาสตร์: 1022
ที่อยู่ สำนักงาน: เลขที่ 46 ซอยเพชรเกษม 54 (ทิพย์นิยม 2) ถนนเพชรเกษม แขวงบางหว้า เขตภาษีเจริญ กรุงเทพมหานคร 10160
เว็บไซต์: www.bangkok.go.th/phasicharoen
 ส่วนหนึ่งของสารานุกรมประเทศไทย
ภาษีเจริญ เป็นหนึ่งในห้าสิบเขตของกรุงเทพมหานคร สภาพโดยทั่วไปมีลักษณะกึ่งชนบทกึ่งชุมชนเมือง แต่ในพื้นที่เนื่องจากมีการขยายตัวของระบบสาธารณูปโภค (โดยเฉพาะด้านการคมนาคม) จึงเกิดการเปลี่ยนแปลงจากชุมชนเกษตรเป็นชุมชนเมืองมากขึ้น
ที่ตั้งและอาณาเขต

เขตภาษีเจริญตั้งอยู่บริเวณฝั่งตะวันตกของแม่น้ำเจ้าพระยาหรือฝั่งธนบุรี มีอาณาเขตติดต่อกับพื้นที่การปกครองข้างเคียง เรียงตามเข็มนาฬิกา ดังนี้
ทิศเหนือ ติดต่อกับเขตตลิ่งชัน มีคลองบางเชือกหนังเป็นเส้นแบ่งเขต
ทิศตะวันออก ติดต่อกับเขตบางกอกใหญ่และเขตธนบุรี มีคลองบางกอกใหญ่และคลองด่านเป็นเส้นแบ่งเขต
ทิศใต้ ติดต่อกับเขตจอมทองและเขตบางบอน มีคลองวัดนางชี (คลองวัดเพลง) คลองตาม่วง คลองวัดโคนอน (คลองวัดอ่างแก้ว) คลองบางหว้า คลองสวนหลวงใต้ คลองรางบัว คลองตาฉ่ำ คลองบางประทุน ลำรางสาธารณะ คลองวัดสิงห์ และคลองบางโคลัดเป็นเส้นแบ่งเขต
ทิศตะวันตก ติดต่อกับเขตบางแค มีคลองพระยาราชมนตรี คลองบางแวก คลองบางไผ่ และคลองลัดตากลั่นเป็นเส้นแบ่งเขต
ที่มาของชื่อเขต

ชื่อของเขตนั้นนำมาจากชื่อของคลองภาษีเจริญซึ่งขุดขึ้นเชื่อมแม่น้ำท่าจีน (ที่ตำบลดอนไก่ดี อำเภอกระทุ่มแบน แขวงเมืองสมุทรสาคร) กับคลองบางกอกใหญ่ เพื่อเป็นการสัญจรทางน้ำ ซึ่งเน้นการส่งอ้อยและน้ำตาลจากต่างจังหวัดเข้าสู่เมืองหลวง โดยเริ่มขุดตั้งแต่ พ.ศ. 2401 เสร็จสมบูรณ์ใน พ.ศ. 2415 และชื่อคลองตั้งตามชื่อพระภาษีสมบัติบริบูรณ์ (ต่อมาเป็นพระยาพิสณฑ์สมบัติบริบูรณ์ ต้นสกุลพิศลยบุตร และบรรพบุรุษของราชสกุลกิติยากร) ผู้เป็นแม่กองดูแลงานขุดคลองนี้
ประวัติศาสตร์

หลังการขุดคลองภาษีเจริญ ได้มีผู้คนย้ายมาตั้งถิ่นฐานอยู่ริมคลองมากขึ้นจนเป็นชุมชนใหญ่ ทางราชการจึงได้จัดตั้ง อำเภอภาษีเจริญ ขึ้นใน พ.ศ. 2442 มีฐานะเป็นอำเภอหนึ่งของจังหวัดธนบุรี ใน พ.ศ. 2498 กระทรวงมหาดไทยได้จัดตั้งสุขาภิบาลบางแคขึ้นในพื้นที่บางส่วนของตำบลบางแค บางหว้า และบางด้วนที่ตั้งอยู่ริมคลองสายนี้ และใน พ.ศ. 2513 ได้ขยายเขตออกไปจนครอบคลุมพื้นที่เกือบทั้งอำเภอ (เหลือเพียงตำบลบางไผ่ ตำบลบางแวก ส่วนตำบลคูหาสวรรค์และตำบลปากคลองภาษีเจริญอยู่ในเขตเทศบาลนครธนบุรีมาตั้งแต่ พ.ศ. 2479)
ภายหลังได้มีการรวมจังหวัดธนบุรีกับจังหวัดพระนครเข้าด้วยกันเป็นนครหลวงกรุงเทพธนบุรี และเปลี่ยนเป็นกรุงเทพมหานครใน พ.ศ. 2515 ซึ่งได้ยุบการปกครองท้องถิ่นแบบสุขาภิบาลและเทศบาล รวมทั้งได้เปลี่ยนการเรียกตำบลและอำเภอใหม่ อำเภอภาษีเจริญจึงได้รับการเปลี่ยนแปลงฐานะเป็น เขตภาษีเจริญ ตั้งแต่นั้น มีหน่วยการปกครองย่อย 10 แขวง
ต่อมาพื้นที่ทางทิศตะวันตกของเขตภาษีเจริญมีความเจริญและมีประชากรหนาแน่น กรุงเทพมหานครได้จัดตั้งสำนักงานเขตภาษีเจริญ สาขา 1 ดูแลแขวงบางแค บางแคเหนือ และบางไผ่ และใน พ.ศ. 2540 กระทรวงมหาดไทยได้มีประกาศแบ่งพื้นที่ปกครองของสำนักงานเขตภาษีเจริญสาขาดังกล่าวออกไปตั้งเป็นเขตบางแค
การแบ่งเขตการปกครอง

เขตภาษีเจริญแบ่งพื้นที่การปกครองออกเป็น 7 แขวง คือ
| หมาย เลข | อักษรไทย | อักษรโรมัน | พื้นที่  (ตร> กม.) | จำนวนประชากร  (ธันวาคม 2566) | ความหนาแน่น  (คน/ตร> กม.) | แผนที่ |
| --- | --- | --- | --- | --- | --- | --- |
| 1. | บางหว้า | Bang Wa | 5.105 | 38,106 | 7,464.45 |  |
| 2. | บางด้วน | Bang Duan | 2.514 | 27,047 | 10,758.55 |  |
| 6. | บางจาก | Bang Chak | 1.394 | 7,940 | 5,695.84 |  |
| 7. | บางแวก | Bang Waek | 3.022 | 18,135 | 6,000.99 |  |
| 8. | คลองขวาง | Khlong Khwang | 2.992 | 10,510 | 3,512.70 |  |
| 9. | ปากคลองภาษีเจริญ | Pak Khlong Phasi Charoen | 1.898 | 14,332 | 7,551.11 |  |
| 10. | คูหาสวรรค์ | Khuha Sawan | 0.909 | 5,763 | 6,339.93 |  |
| ทั้งหมด | ทั้งหมด | ทั้งหมด | 17.834 | 121,833 | 6,831.50 |  |
หมายเลขที่หายไปปัจจุบันคือแขวงในเขตบางแค
ประชากร

| สถิติประชากรตามทะเบียนราษฎร เขตภาษีเจริญ> ปี (พ.ศ.) | สถิติประชากรตามทะเบียนราษฎร เขตภาษีเจริญ> ประชากร | สถิติประชากรตามทะเบียนราษฎร เขตภาษีเจริญ> การเพิ่มและการลด |
| --- | --- | --- |
| 2535 | 260,595 | ไม่ทราบ |
| 2536 | 268,020 | +7,425 |
| 2537 | 273,109 | +5,089 |
| 2538 | 274,552 | +1,443 |
| 2539 | 144,114 | แบ่งเขต |
| 2540 | 143,113 | -1,001 |
| 2541 | 142,694 | -419 |
| 2542 | 142,174 | -520 |
| 2543 | 141,063 | -1,111 |
| 2544 | 140,293 | -770 |
| 2545 | 140,254 | -39 |
| 2546 | 140,051 | -203 |
| 2547 | 137,460 | -2,591 |
| 2548 | 136,240 | -1,220 |
| 2549 | 135,149 | -1,091 |
| 2550 | 134,407 | -742 |
| 2551 | 133,622 | -785 |
| 2552 | 132,670 | -952 |
| 2553 | 131,363 | -1,307 |
| 2554 | 130,493 | -870 |
| 2555 | 129,800 | -693 |
| 2556 | 129,559 | -241 |
| 2557 | 129,238 | -321 |
| 2558 | 128,461 | -777 |
| 2559 | 127,582 | -879 |
| 2560 | 126,824 | -758 |
| 2561 | 125,981 | -843 |
| 2562 | 126,160 | +179 |
| 2563 | 124,318 | -1,842 |
| 2564 | 122,824 | -1,494 |
| 2565 | 122,070 | -754 |
| 2566 | 121,833 | -237 |
การคมนาคม > ถนน > ถนนสายหลัก

ถนนเพชรเกษม ตัดผ่านพื้นที่ทางใต้ของเขตภาษีเจริญ ตัดผ่านทางด้านทิศตะวันออกไปยังทิศใต้ เริ่มต้นเข้าสู่เขตภาษีเจริญจากคลองบางกอกใหญ่ แขวงปากคลองภาษีเจริญ ต่อเนื่องมาจากแขวงวัดท่าพระ เขตบางกอกใหญ่ และไปสิ้นสุดที่คลองพระยาราชมนตรี แขวงบางหว้า ก่อนจะตัดผ่านเข้าสู่แขวงบางแค เขตบางแค ต่อไป
ถนนราชพฤกษ์
ถนนกัลปพฤกษ์
ถนนพุทธมณฑล สาย 1
การคมนาคม > ถนน > ถนนสายรอง

ถนนเทอดไท
ถนนรัชมงคลประสาธน์ (เทอดไท / คลองภาษีเจริญ)
ถนนศาลธนบุรี
ถนนบางแวก
ถนนราชมนตรี
ซอยเพชรเกษม 48 / ซอยบางแวก 69 (วัดจันทร์ประดิษฐาราม)
สถานที่สำคัญ

ภาพทัศนียเขตภาษีเจริญในปี พ.ศ. 2561 จากอาคารสูง
วัดและศาลเจ้า
วัดปากน้ำภาษีเจริญ
วัดอัปสรสวรรค์
วัดนางชีวรวิหาร
วัดนวลนรดิศวรวิหาร
ศาลขุนด่านเจ้าพ่อเสือ บางหว้า
วัดนิมมานรดี
วัดทองศาลางาม
วัดคูหาสวรรค์
วัดจันทร์ประดิษฐาราม
วัดอ่างแก้ว
วัดโคนอน ภาษีเจริญ
วัดธรรมมาสน์นักบุญเปโตร
วัดตะล่อม
วัดกำแพง
วัดไชยฉิมพลี
วัดมะพร้าวเตี้ย
วัดโบสถ์อินทรสารเพชร
วัดยางบางจาก
วัดกำแพงบางจาก
วัดวิจิตรการนิมิตร
วัดโตนด
วัดตะโน
วัดนก
วัดบางแวก
วัดเพลง ภาษีเจริญ
วัดจันทร์ประดิษฐาราม
วัดรางบัว
วัดปากน้ำฝั่งใต้
วัดนาคปรก
ศาลเจ้ารางบัว (ศาลเจ้าพ่อกวนอู)
ศาลเจ้าปึงเถ่ากง สมาคมมิตรภาพบางแค
โรงพยาบาลและสถานสงเคราะห์
สถานสงเคราะห์คนชราบ้านบางแค
โรงพยาบาลพญาไท 3
โรงพยาบาลบางไผ่
โรงพยาบาลภาษีเจริญ
โรงพยาบาลเพชรเกษม 2
ตลาด
ตลาดน้ำวัดนิมมานรดี
สถานที่ราชการ
สถานีตำรวจนครบาลภาษีเจริญ
สถานศึกษา

| --- | --- |
 ระดับอนุบาล–ประถมศึกษา โรงเรียนวัดนิมมานรดี  โรงเรียนวัดอ่างแก้ว  โรงเรียนวัดโคนอน  โรงเรียนวัดตะล่อม  โรงเรียนประดู่ (พ่วงอุทิศ)  โรงเรียนวัดทองศาลางาม  โรงเรียนวัดกำแพง  โรงเรียนวัดมะพร้าวเตี้ย  โรงเรียนบางจาก  โรงเรียนวัดโตนด  โรงเรียนสุจิณณ์วดี  โรงเรียนชาญกิจวิทยา (เปลี่ยนเป็นโรงเรียนอนุบาลชาญกิจวิทยาเมื่อปีการศึกษา 2555 และปิดการเรียนการสอนทั้งหมดทุกระดับปีการศึกษา 2556)  โรงเรียนสุภาคมศึกษา  โรงเรียนเผดิมศึกษา  โรงเรียนดำรงเรืองวิทย์  โรงเรียนอนุบาลดารวี  โรงเรียนอนุบาลบ้านสวน  โรงเรียนเปี่ยมสุวรรณวิทยา:  ระดับอนุบาล–มัธยมศึกษา โรงเรียนผดุงกิจวิทยา (ไม่มีมัธยมศึกษาตอนปลาย)  โรงเรียนวัดจันทร์ประดิษฐาราม (ไม่มีมัธยมศึกษาตอนปลาย)  โรงเรียนฐานปัญญา  โรงเรียนเซนต์ปีเตอร์ ธนบุรี  
| --- | --- |
 ระดับมัธยมศึกษา โรงเรียนสตรีวัดอัปสรสวรรค์  โรงเรียนวัดนวลนรดิศ  โรงเรียนจันทร์ประดิษฐารามวิทยาคม  โรงเรียนไชยฉิมพลีวิทยาคม  โรงเรียนวัดรางบัว:  ระดับอุดมศึกษา มหาวิทยาลัยสยาม
แหล่งข้อมูลอื่น

เว็บไซต์สำนักงานเขตภาษีเจริญ
http://www.bangkokgis.com/mapstorage/dist_zone/dist_zone.htm เก็บถาวร 2019-07-26 ที่ เวย์แบ็กแมชชีน
| ด ค กเขตในกรุงเทพมหานคร |
| --- | --- | --- |
| ฝั่งธนบุรี |  คลองสาน  จอมทอง  ตลิ่งชัน  ทวีวัฒนา  ทุ่งครุ  ธนบุรี  บางกอกน้อย  บางกอกใหญ่  บางขุนเทียน  บางแค  บางบอน  บางพลัด  ภาษีเจริญ  ราษฎร์บูรณะ  หนองแขม  |  |
| ฝั่งพระนคร |  คลองเตย  คลองสามวา  คันนายาว  จตุจักร  ดอนเมือง  ดินแดง  ดุสิต  บางกะปิ  บางเขน  บางคอแหลม  บางซื่อ  บางนา  บางรัก  บึงกุ่ม  ปทุมวัน  ประเวศ  ป้อมปราบศัตรูพ่าย  พญาไท  พระโขนง  พระนคร  มีนบุรี  ยานนาวา  ราชเทวี  ลาดกระบัง  ลาดพร้าว  วังทองหลาง  วัฒนา  สวนหลวง  สะพานสูง  สัมพันธวงศ์  สาทร  สายไหม  หนองจอก  หลักสี่  ห้วยขวาง  |  |
รถไฟฟ้ามหานคร สถานีบางหว้า
วัดปากน้ำภาษีเจริญ ริมคลองภาษีเจริญ
พระอุโบสถวัดนิมมานรดี
ศาลเจ้าปึงเถ่ากง สมาคมมิตรภาพบางแค
ศาลเจ้ารางบัว (關聖廟) เป็นศาลของกลุ่มชาวจีนไหหลำมีประวัติการก่อตั้งศาลเจ้าขึ้นครั้งแรกในปี พ.ศ. 2422
ประเทศลาวในโอลิมปิกฤดูร้อน 2024

| ประเทศลาว ในโอลิมปิกฤดูร้อน 2024 |
| --- | --- |

รหัสประเทศ: LAO
เอ็นโอซี: คณะกรรมการโอลิมปิกแห่งชาติลาว
เว็บไซต์: www.coa.dz
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 1 คน  ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1980 1984 1988 1992 1996 2000 2004 2008 2012 2016 2020 2024
ประเทศลาว หรือชื่ออย่างเป็นทางการคือ สาธารณรัฐประชาธิปไตยประชาชนลาว มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 การเข้าร่วมการแข่งขันของประเทศลาวในโอลิมปิกครั้งนี้ จะเป็นการแข่งขันครั้งที่ 11 ของประเทศ นับตั้งแต่ครั้งแรกในโอลิมปิกฤดูร้อน 1980 และไม่ได้เข้าร่วมโอลิมปิกฤดูร้อน 1984 เนื่องจากการคว่ำบาตร
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| ยิมนาสติก | 0 | 1 | 1 |
| กรีฑา | 0 | 1 | 1 |
| ว่ายน้ำ | 1 | 1 | 2 |
| รวม | 0 | 1 | 1 |
ยิมนาสติก

บทความหลัก: กีฬายิมนาสติกในโอลิมปิกฤดูร้อน 2024 และ กีฬายิมนาสติกในโอลิมปิกฤดูร้อน 2024 – รอบคัดเลือก
ยิมนาสติก > ยิมนาสติกลีลา

ผลการแข่งขันดังนี้
| นักกีฬา | รายการ | รอบคัดเลือก> ห่วง | รอบคัดเลือก> บอล | รอบคัดเลือก> คทา | รอบคัดเลือก> ริบบิน | รอบคัดเลือก> รวม | รอบคัดเลือก> อันดับ | รอบชิงชนะเลิศ> ห่วง | รอบชิงชนะเลิศ> บอล | รอบชิงชนะเลิศ> คทา | รอบชิงชนะเลิศ> ริบบิน | รอบชิงชนะเลิศ> รวม | รอบชิงชนะเลิศ> อันดับ |
| --- | --- | --- | --- | --- | --- | --- | --- | --- | --- | --- | --- | --- | --- |
| แพรวา มิซาโตะ ฟิลาพันเดช | บุคคล |  |  |  |  |  |  |  |  |  |  |  |  |